ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
প্রতি ১০ লক্ষে সর্বনিম্ন আক্রান্ত ও মৃত্যুর সংখ্যার দিক থেকে ভারত অন্যান্য দেশের তুলনায় এগিয়ে রয়েছে
সুস্পষ্টভাবে করোনায় আক্রান্তের হার লাগাতার নিম্নমুখী
নতুন দিল্লি, ২৮শে অক্টোবর, ২০২০
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সুনির্দিষ্ট রণকৌশল ও অতিসক্রিয় পদক্ষেপ গ্রহণের ফলে ভারতে প্রতি ১০ লক্ষ জনসংখ্য়ায় আক্রান্তের হার ও মৃত্যুর সংখ্যা অন্যান্য দেশের তুলনায় সর্বাপেক্ষা কম।
সারা বিশ্বে প্রতি ১০ লক্ষে করোনায় আক্রান্তের সংখ্যা যেখানে ৫৫৫২ সেখানে ভারতের আক্রান্তের সংখ্যা ৫৭৯০। মার্কিন যুক্তরাষ্ট্র, ব্রাজিল, ফ্রান্স, ব্রিটেন, রাশিয়া ও দক্ষিণ আফ্রিকায় আক্রান্তের সংখ্যা তুলনায় অনেক বেশি।
ভারতে প্রতি ১০ লক্ষে করোনা জনিত কারণে মৃত্যুর সংখ্যা ৮৭। অন্যদিকে, সারা বিশ্বে গড় এই হার ১৪৮। কোভিড – ১৯ সংক্রমণ প্রতিরোধ ও মোকাবিলায় ভারতের অতিসক্রিয় মনোভাব ও কার্যকর রণকৌশল গ্রহণের দরুণ গত কয়েক মাসে আশাব্যঞ্জক পরিণাম মিলেছে।
মোট নমুনা পরীক্ষার দিক থেকে ভারত, অন্যান্য দেশের তুলনায় তালিকায় সবার ওপরে রয়েছে। দেশে গত ২৪ ঘন্টায় ১০ লক্ষ ৬৬ হাজার ৭৮৬টি নমুনা পরীক্ষা হয়েছে। এখনও পর্যন্ত মোট নমুনা পরীক্ষা হয়েছে ১০ কোটি ৫৪ লক্ষ ৮৭ হাজার ৬৮০।
সময় মতো নমুনা পরীক্ষা, রোগীদের আগাম চিহ্নিতকরণ ও কার্যকর চিকিৎসা পরিষেবা প্রদানের ফলে মৃত্য়ুহার ক্রমশ কমছে। ভারতে, করোনা জনিত কারণে মৃত্যুহার কমে ১.৫০ শতাংশ হয়েছে।
ভারতে সুস্পষ্টভাবে করোনায় আক্রান্তের সংখ্যা ক্রমশ কমছে। বর্তমানে মোট আক্রান্তের তুলনায় এই সংখ্যা কেবল ৭.৬৪ শতাংশ। দেশ এখনও পর্যন্ত সুস্থ হয়েছেন প্রায় ৭২ লক্ষ ৬০ হাজার ব্যক্তি।
দেশে গত ২৪ ঘন্টায় নতুন করে ৪৩ হাজার ৮৯৩ জন করোনায় আক্রান্ত হয়েছেন। অন্যদিকে সুস্থ হয়েছেন, ৫৮,৪৩৯ জন। সদ্য আরোগ্য লাভকারীদের ৭৭ শতাংশই ১০টি রাজ্য ও কেন্দ্রশাসিত অঞ্চল থেকে।
নতুন করে করোনায় আক্রান্তদের ৭৯ শতাংশই ১০টি রাজ্য ও কেন্দ্রশাসিত অঞ্চল থেকে। এই রাজ্যগুলির মধ্য পশ্চিমবঙ্গও রয়েছে।
দেশে গত ২৪ ঘন্টায় করোনাজনিক কারণে ৫০৮ জনের মৃত্যু হয়েছে। এর মধ্যে প্রায় ৭৯ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১১৫ জনের মৃত্যু হয়েছে।
CG/BD/SFS
(
কেন্দ্রীয়মন্ত্রিসভা
ভারত ও মালদ্বীপের মধ্যে জাহাজ চলাচলের ক্ষেত্রে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভার
নয়াদিল্লি, ৩ জুলাই, ২০১৯
ভারত ও মালদ্বীপের মধ্যে সমুদ্রপথে যাত্রী এবং পণ্য পরিবহণের জন্য গত ৮ই জুন প্রধানমন্ত্রীর মালদ্বীপ সফরের সময় একটি সমঝোতাপত্র স্বাক্ষরিত হয়েছিল। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এই সমঝোতাপত্র অনুমোদিত হয়েছে।
ভারত মালদ্বীপের উন্নয়নে গুরুত্বপূর্ণ অংশীদার। মালদ্বীপে বহু গুরুত্বপূর্ণ প্রথম শ্রেণীর প্রতিষ্ঠান স্থাপন করেছে ভারতের। বর্তমানে ভারত মালদ্বীপকে ১০০ মিলিয়ন মার্কিন ডলার ঋণ সহায়তা দিয়েছে। এর মধ্যে দীর্ঘমেয়াদি ঋণ ছাড়াও রয়েছে রিভলভিং ঋণের সুযোগ।
মালদ্বীপের রাজধানী মালে সবথেকে জনপ্রিয় শহর এবং কুলহুদুফুশি হল সে দেশের তৃতীয় জনবসতিপূর্ণ শহর। বাণিজ্য ও পর্যটনের সুবিধার্থে ভারতের কোচি থেকে দুই দেশের মধ্যে জাহাজ চলাচলের সুযোগ রয়েছে। কোচি থেকে মালের দূরত্ব ৭০৮ কিলোমিটার এবং কুলহুদুফুশির দূরত্ব ৫০৯ কিলোমিটার। কুলহুদুফুশি, মালদ্বীপের উত্তরাঞ্চলের ব-দ্বীপ এলাকায় অবস্থিত, যেটি ভারতীয়দের কাছে ভালো পর্যটন কেন্দ্র হয়ে উঠতে পারবে। সেখানে পর্যটকদের থাকার জন্য অনেকগুলি রিসর্টও রয়েছে। মালে থেকে সেখানে যাওয়ার জন্য সমুদ্রপথে এবং বিমান যোগাযোগের ব্যবস্থাও রয়েছে। অন্যদিকে, কোচির সঙ্গে সমুদ্রপথে এই যোগাযোগ গড়ে উঠলে জায়গাটি ভারতীয় পর্যটকদের কাছে অন্যতম গন্তব্যস্থল হয়ে উঠবে। মালদ্বীপের অনেক নাগরিকই দক্ষিণ ভারত, বিশেষ করে কেরলে আসেন শিক্ষার্জনের জন্য।
তাই বাণিজ্য এবং যাত্রী পরিবহণের কথা মাথায় রেখে ভারত ও মালদ্বীপের মধ্যে এই চুক্তি স্বাক্ষরিত হয়েছে। জাহাজ চলাচলের ফলে দুই দেশের মধ্যে মানুষে-মানুষে যোগাযোগ গড়ে উঠবে এবং বাণিজ্যিক সম্পর্ক মজবুত হবে।
CG/SS/DM
(Visitor Counter : 271
সংস্কৃতিমন্ত্রক
“মেরি মাটি মেরা দেশ” প্রচারাভিযানের প্রথম পর্যায়ে সাধারণ মানুষের ব্যাপক অংশগ্রহণ
৩৬টি রাজ্য/কেন্দ্রশাসিত অঞ্চলে স্বাধীনতা সংগ্রামী ও নিরাপত্তা বাহিনীর উদ্দেশে নিবেদিত ২ লক্ষ ৩৩ হাজারেরও বেশি শিলাফলকম
৪ কোটি পঞ্চপ্রাণ শপথ; ২ লক্ষেরও বেশি বীর সম্বর্ধনা অনুষ্ঠানের আয়োজন; ২ লক্ষ ৬৩ হাজার অমৃত বাতিকার নির্মাণ
প্রচারাভিযানের দ্বিতীয় পর্যায়ে দেশের প্রতিটি ঘরে পৌঁছনোর প্রস্তুতি
নতুন দিল্লি, ১৫ সেপ্টেম্বর, ২০২৩
দেশের জন্য যেসব বীর আত্মবিসর্জন দিয়েছেন, তাঁদের শ্রদ্ধা জানাতে চলতি বছরের ৯ অগাস্ট দেশজুড়ে ‘মেরি মাটি মেরা দেশ’ প্রচারাভিযানের সূচনা হয়েছে। এই প্রচারাভিযান হল ১২ মার্চ শুরু হওয়া ‘আজাদি কা অমৃত মহোৎসব’-এর সমাপ্তি পর্বের শেষ অনুষ্ঠান। এতে সাধারণ মানুষ ব্যাপকভাবে অংশগ্রহণ করেছেন, দেশজুড়ে ২ লক্ষেরও বেশি অনুষ্ঠানের আয়োজন করা হয়েছে।
এই প্রচারাভিযানের আওতায় স্বাধীনতা সংগ্রামী ও নিরাপত্তা বাহিনীর উদ্দেশে নিবেদিত ২ লক্ষ ৩৩ হাজারেরও বেশি শিলাফলকম স্থাপন করা হয়েছে। আমাদের সাহসী বীরদের আত্মত্যাগকে স্মরণ করে পঞ্চপ্রাণ শপথ, বসুধা বন্ধন, বীরোঁ কা বন্ধন-এর মতো নানা উদ্যোগ গ্রহণ করা হয়েছে।
সাধারণ মানুষের ব্যাপক অংশগ্রহণের সুবাদে ‘মেরি মাটি মেরা দেশ’ প্রচারাভিযানের প্রথম পর্যায়ে অভূতপূর্ব সাফল্য পাওয়া গেছে। ৩৬টি রাজ্য/কেন্দ্রশাসিত অঞ্চলে স্বাধীনতা সংগ্রামী ও নিরাপত্তা বাহিনীর উদ্দেশে এপর্যন্ত নিবেদিত হয়েছে ২ লক্ষ ৩৩ হাজারেরও বেশি শিলাফলকম। ওয়েবসাইটে প্রায় ৪ কোটি পঞ্চপ্রাণ শপথ নিজস্বী আপলোড করা হয়েছে। দেশজুড়ে আয়োজন করা হয়েছে ২ লক্ষেরও বেশি বীর সম্বর্ধনা অনুষ্ঠানের। বসুধা বন্ধন কর্মসূচির আওতায় ২ কোটি ৩৬ লক্ষেরও বেশি দেশীয় চারা রোপণ করা হয়েছে, গড়ে তোলা হয়েছে ২ লক্ষ ৬৩ হাজার অমৃত বাতিকা।
দেশব্যাপী অমৃত কলস যাত্রার পরিকল্পনার মাধ্যমে এই প্রচারাভিযান এবার দ্বিতীয় পর্যায়ে প্রবেশ করতে চলেছে। এর লক্ষ্য হল দেশের প্রতিটি ঘরকে ছুঁয়ে যাওয়া। দেশের ৬ লক্ষেরও বেশি গ্রাম ও শহুরে এলাকা থেকে মাটি ও ধান সংগ্রহ করা হচ্ছে। গ্রামীণ এলাকায় বিভিন্ন গ্রামের মাটি সংগ্রহ করে ব্লক স্তরে একটি কলসে তা রাখা হবে। রাজ্যগুলির রাজধানী থেকে আনুষ্ঠানিক বিদায় জ্ঞাপনের পর সেই কলসগুলি নিয়ে যাওয়া হবে দিল্লিতে। শহুরে এলাকায় বিভিন্ন ওয়ার্ড থেকে মাটি সংগ্রহ করে বড় পৌরসভাগুলিতে এনে তা মেশানো হবে। এর পর রাজ্যের রাজধানী হয়ে তা পাড়ি দেবে দিল্লিতে। অক্টোবরের শেষ নাগাদ চূড়ান্ত অনুষ্ঠানে সাড়ে ৮ হাজারেরও বেশি কলস দিল্লিতে পৌঁছবে বলে মনে করা হচ্ছে। দেশের প্রতিটি প্রান্ত থেকে সংগ্রহ করা এই মাটি, ‘আজাদি কা অমৃত মহোৎসব’-এর গৌরবদীপ্ত উত্তরাধিকার বহনকারী অমৃত বাতিকা ও অমৃত স্মৃতিসৌধে স্থাপন করা হবে।
নিচের লিঙ্কে ক্লিক করলে ‘মেরি মাটি মেরা দেশ’-এর ছবিগুলি দেখতে পাওয়া যাবে:
https://drive.google.com/drive/folders/1ZbRRp1YP893V6LBfibaQJeoK3vBOLoc9?usp=drive_link
(AC/SD/SKD/
বিদ্যুৎমন্ত্রক
ভেন্টিলেটর কেনার জন্য রাষ্ট্রায়ত্ত এসজেভিএ সংস্থা ১ কোটি টাকা দেবে
নয়াদিল্লি, ২৭ মার্চ, ২০২০
কেন্দ্রীয় শক্তি মন্ত্রকের মিনিরত্ন মর্যাদাপ্রাপ্ত রাষ্ট্রায়ত্ত সংস্থা এসজেভিএন করোনা ভাইরাস মহামারী মোকাবিলায় একাধিক ব্যবস্থা গ্রহণ করেছে। জটিল এই পরিস্থিতিতে রাষ্ট্রায়ত্ত সংস্থাটি করোনা ভাইরাস মোকাবিলায় ১ কোটি টাকা দেবে বলে স্থির করেছে।
সংস্থার চেয়ারম্যান তথা ম্যানেজিং ডাইরেক্টর শ্রী নন্দলাল শর্মা জানিয়েছেন, এই ১ কোটি টাকা সিমলা-স্থিত ইন্দিরা গান্ধী মেডিকেল কলেজ ও হাসপাতালের জন্য ৬টি ভেন্টিলেটর সংগ্রহে খরচ করা হবে। এছাড়াও, ডঃ রাজেন্দ্র প্রসাদ মেডিকেল কলেজের জন্য ৫টি এবং রামপুর হাসপাতালের জন্য আরও কয়েকটি ভেন্টিলেটর কেনা হবে। রাষ্ট্রায়ত্ত এই সংস্থাটি চিকিৎসা প্রতিষ্ঠানগুলির কর্মীদের জন্য মাস্ক, স্যানিটাইজার এবং দস্তানা ক্রয় করতেও আর্থিক সহায়তা দেবে।
(CG/BD/SB
সড়কপরিবহণওমহাসড়কমন্ত্রক
ডিজিটাল পদ্ধতিতে মাশুল সংগ্রহের জন্য জাতীয় মহাসড়কের সমস্ত ফি প্লাজা লেনগুলিকে ‘ফাস্টট্যাগ ফি প্লাজা লেন’ হিসাবে ঘোষণা করা হয়েছে
নয়াদিল্লি, ২২ জুলাই, ২০২১
ডিজিটাল পদ্ধতিতে ফাস্টট্যাগ ব্যবস্থার মাধ্যমে ব্যবহারিক মাশুল সংগ্রহের জন্য সরকার জাতীয় মহাসড়কের সমস্ত ফি প্লাজা লেনগুলিকে ‘ফাস্টট্যাগ ফি প্লাজা লেন’ হিসাবে ইতিমধ্যেই ঘোষণা করেছে। ফি প্লাজা লেন হিসাবে সরকারি ঘোষণা ১৫/১৬ ফেব্রুয়ারি মধ্যরাত থেকেই কার্যকর হয়েছে। বর্তমানে জাতীয় মহাসড়কের সমস্ত ফি প্লাজায় যথপোযুক্ত ফাস্টট্যাগ ব্যবস্থা চালু রয়েছে। জাতীয় মহাসড়কের সমস্ত ফি প্লাজা লেনগুলিকে ফাস্টট্যাগ লেন হিসাবে ঘোষণার পর জাতীয় পর্যায়ে ফাস্টট্যাগ লেনের পরিধি ৮০ শতাংশ থেকে বেড়ে প্রায় ৯৬ শতাংশ হয়েছে। মন্ত্রকের পরিসংখ্যান অনুযায়ী, গত ১৪ জুলাই পর্যন্ত ৩ কোটি ৫৪ লক্ষেরও বেশি ফাস্টট্যাগ জারি করা হয়েছে।
ব্যবহারিক মাশুল সংগ্রহের জন্য প্রযুক্তিগত ব্যবস্থা ও পদ্ধতিতে মানোন্নয়ন এক ধারাবাহিক প্রক্রিয়া। নতুন প্রযুক্তি ও পদ্ধতির প্রয়োগের লক্ষ্যে লাগাতার প্রয়াস অব্যাহত রয়েছে। ১৯৮৯ সালের কেন্দ্রীয় মোটরগাড়ি আইনের আওতায় চালক ও সহ-চালকের জন্য এয়ারব্যাগ ব্যবস্থা থাকা বাধ্যতামূলক করা হয়েছে।
লোকসভায় এক লিখিত জবাবে এই তথ্য দেন কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি।
CG/BD/SB
(Visitor Counter : 118
প্রধানমন্ত্রীরদপ্তর
প্রধানমন্ত্রী আগামীকাল জাতীয় শিক্ষা নীতির আওতায় উচ্চ শিক্ষায় রূপান্তরমূলক সংস্কার’ শীর্ষক সম্মেলনের উদ্বোধনী ভাষণ দেবেন
নয়াদিল্লী, ৬ আগস্ট, ২০২০
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে ‘জাতীয় শিক্ষা নীতির আওতায় উচ্চ শিক্ষায় রূপান্তরমূলক সংস্কার’ শীর্ষক সম্মেলনে উদ্বোধনী ভাষণ দেবেন।
মানব সম্পদ উন্নয়ন মন্ত্রক এবং বিশ্ববিদ্যালয় মঞ্জুরি কমিশন এই সম্মেলনের আয়োজন করেছে।
সম্মেলনে জাতীয় শিক্ষা নীতি ২০২০র আওতায় শিক্ষা ক্ষেত্রে উল্লেখযোগ্য দিকগুলি যেমন, শিক্ষা ব্যবস্থা উন্নয়নে দক্ষতা অর্জন, উন্নত মানের গবেষণা, প্রযুক্তির যথাযথ ব্যবহার, সামগ্রিক এবং বহুপাক্ষিক ভবিষ্যতের শিক্ষা ব্যবস্থা ইত্যাদি বিষয়ে আলোকপাত করা হবে।
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল, প্রতিমন্ত্রী শ্রী সঞ্জয় ধোতরে এই অনুষ্ঠানে যোগ দেবেন। জাতীয় শিক্ষা নীতির খসড়ার জন্য গঠিত কমিটির সদস্য এবং চেয়ারম্যানের পাশাপাশি বিশিষ্ট শিক্ষাবিদ, বিজ্ঞানীরা সহ একাধিক গণ্যমান্য ব্যক্তি জাতীয় শিক্ষা নীতির বিভিন্ন দিক নিয়ে বক্তব্য রাখবেন।
একাধিক বিশ্ববিদ্যালয়ের উপাচার্য, প্রতিষ্ঠানের অধিকর্তা এবং কলেজের অধ্যক্ষ সহ অন্যান্য ব্যক্তিবর্গ এই অনুষ্ঠানে যোগ দেবেন।
এই অনুষ্ঠানটি সরাসরি দেখা যাবে মানব সম্পদ উন্নয়ন মন্ত্রকের ফেসবুক পেজে নিম্নলিখিত লিঙ্কের সাহায্যে http://https//www.facebook.com/HRDMinistry/।
বিশ্ববিদ্যালয়ের মঞ্জুরি কমিশন এবং পিআইবি'র ইউটিউব চ্যানেল ও বিশ্ববিদ্যালয়ের মঞ্জুরি কমিশনের ট্যুইটার হ্যান্ডেল  : https://twitter.com/ugc_india?s=12 -তেও দেখা যাবে।
এই অনুষ্ঠানটি ডিডি নিউজে সরাসরি সম্প্রচারিত হবে।
(CG/SS/NS
কেন্দ্রীয়মন্ত্রিসভা
সাংসদ স্থানীয় এলাকা উন্নয়ন কর্মসূচি  পুনরায় শুরু করা এবং চালিয়ে যাওয়ার প্রস্তাবে মন্ত্রিসভার সায়
নয়াদিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০২০-২১ অর্থবর্ষের বাকি সময়ে এবং পঞ্চদশ অর্থ কমিশনের মেয়াদ উত্তীর্ণ অর্থাৎ ২০২৫-২৬ অর্থবর্ষ পর্যন্ত সাংসদ স্থানীয় এলাকা উন্নয়ন কর্মসূচি  চালিয়ে যাওয়ার প্রস্তাব অনুমোদিত হয়েছে।
কর্মসূচি সম্পর্কে :
• কেন্দ্রীয় সহায়তাপুষ্ট এই কর্মসূচিতে ভারত সরকার তহবিল যোগায়। কর্মসূচির উদ্দেশ্য হ’ল – সংসদীয় এলাকায় পানীয় জল, প্রাথমিক শিক্ষা, জনস্বাস্থ্য, নিকাশি ও সড়ক সহ স্থায়ীভাবে সামুদায়িক সম্পদ সৃষ্টির ওপর গুরুত্ব দেওয়া।
• কর্মসূচিতে প্রত্যেক সাংসদ সদস্যকে ৫ কোটি টাকা দেওয়া হয়। দুটি কিস্তিতে আড়াই কোটি টাকা হিসাবে দেওয়া হয়ে থাকে। অবশ্য, কর্মসূচির নীতি-নির্দেশিকা পূরণ-সাপেক্ষে এই কর্মসূচির সুবিধা পাওয়া যায়।
• সমাজে কোভিড-১৯ এর বিরূপ প্রভাব এবং স্বাস্থ্য ব্যবস্থা পরিচালনার জন্য মন্ত্রিসভা ২০২০’র ৬ এপ্রিল ২০২০-২১ অর্থবর্ষ থেকে ২০২১-২২ অর্থবর্ষ পর্যন্ত এমপি ল্যাড কর্মসূচি সাময়িক বন্ধ রাখার সিদ্ধান্ত নেয়। কর্মসূচির জন্য বরাদ্দ তহবিল কোভিড-১৯ মহামারীর প্রভাব মোকাবিলায় অর্থ মন্ত্রকের কাছে পাঠিয়ে দেওয়া হয়।
• দেশ এখন অর্থ ব্যবস্থায় পুনরুদ্ধারের পথে ফিরে এসেছে। এই কর্মসূচি স্থানীয় মানুষের প্রত্যাশা পূরণে, স্থায়ী সম্পদ সৃষ্টিতে, যেহেতু গুরুত্বপূর্ণ ভূমিকা নিয়েছে, তাই কেন্দ্রীয় মন্ত্রিসভা আজ ২০২১-২২ অর্থবর্ষের বাকি সময়ে এবং ২০২৫-২৬ অর্থবর্ষ পর্যন্ত চালিয়ে যাওয়ার বিষয়ে সম্মতি দিয়েছে।
কেন্দ্রীয় পরিসংখ্যান ও কর্মসূচি রূপায়ণ মন্ত্রক ২০২১-২২ অর্থবর্ষের বাকি সময়ে এমপি ল্যাড কর্মসূচিতে প্রত্যেক সাংসদকে ২ কোটি টাকার তহবিল হস্তান্তরিত করবে। ২০২২-২৩ থেকে ২০২৫-২৬ অর্থবর্ষ পর্যন্ত এই কর্মসূচিতে প্রত্যেক সাংসদকে আগের মতোই দুটি কিস্তিতে আড়াই কোটি টাকা করে মোট ৫ কোটি টাকা দেওয়া হবে। কর্মসূচি শুরুর সময় থেকে এখনও পর্যন্ত ৫৪ হাজার ১৭১ কোটি ৯ লক্ষ টাকা খরচের বিনিময়ে ১৯ লক্ষ ৮৬ হাজার ২০৬টি প্রকল্পের কাজ শেষ হয়েছে।
২০২৫-২৬ পর্যন্ত এই কর্মসূচি রূপায়ণ খাতে মোট ১৭ হাজার ৪১৭ কোটি টাকা খরচ করা হবে।
নির্দিষ্ট নীতি-নির্দেশিকা অনুযায়ী, এই কর্মসূচি রূপায়িত হলেও বিভিন্ন সময়ে তা সংশোধন করা হয়। স্থানীয় সাংসদ যে সমস্ত উন্নয়নমূলক কাজকর্মের সুপারিশ করেন, তা নোডাল ডিস্ট্রিক অথরিটি রূপায়ণ করে থাকে।
কেন্দ্রীয় সহায়তাপুষ্ট এই কর্মসূচিতে ভারত সরকার তহবিল যোগায়। কর্মসূচির উদ্দেশ্য হ’ল – সংসদীয় এলাকায় পানীয় জল, প্রাথমিক শিক্ষা, জনস্বাস্থ্য, নিকাশি ও সড়ক সহ স্থায়ীভাবে সামুদায়িক সম্পদ সৃষ্টির ওপর গুরুত্ব দেওয়া।
কর্মসূচিতে প্রত্যেক সাংসদ সদস্যকে ৫ কোটি টাকা দেওয়া হয়। দুটি কিস্তিতে আড়াই কোটি টাকা হিসাবে দেওয়া হয়ে থাকে। অবশ্য, কর্মসূচির নীতি-নির্দেশিকা পূরণ-সাপেক্ষে এই কর্মসূচির সুবিধা পাওয়া যায়। উল্লেখ করা যেতে পারে, পরিসংখ্যান ও কর্মসূচি রূপায়ণ মন্ত্রক তৃতীয় একটি পক্ষকে দিয়ে দেশের ২১৬টি জেলায় চলতি বর্ষে এই কর্মসূচি মূল্যায়ন করিয়েছে। এই মূল্যায়ন প্রতিবেদনে কর্মসূচি চালিয়ে যাওয়ার প্রস্তাব করা হয়।
CG/BD/SB
(
নারীওশিশুবিকাশমন্ত্রক
নির্ভয়া তহবিল
নতুন দিল্লি, ১৬ মার্চ, ২০২২
নির্ভয়া তহবিলের আওতায় বরাদ্দকৃত ৬২১২.৮৫ কোটি টাকা -র মধ্যে সংশ্লিষ্ট মন্ত্রক/ দপ্তরের মাধ্যমে ৪৩৪০.২৫ কোটি টাকা বন্টন করা হয়েছে এবং ৩০৬৯.৯৭ কোটি টাকা খরচ করা হয়েছে বলে জানা গেছে। সম্ভবতো, তহবিলের আরও অর্থ বাস্তবে ব্যবহার করা হয়েছে, তবে সংশ্লিষ্ট রাজ্য/ বাস্তবায়নকারী সংস্থাগুলি সাধারণ আর্থিক বিধি -র সংস্থান অনুসারে প্রয়োজনীয় অর্থ ব্যবহারের শংসাপত্র এবং ব্যয়ের বিবরণী জমা দেয়নি। তাই রাজ্য/ বাস্তবায়নকারী সংস্থাগুলিকে নিয়মিত এগুলি জমা করতে বলা হয়েছে।
নির্ভয়া তহবিলের আওতায় বাস্তবায়িত প্রকল্পগুলি রূপায়ণের বিভিন্ন পর্যায়ে রয়েছে। নির্ভয়া তহবিলের জন্য গঠিত পরিকাঠামোর আওতায় আধিকারিকদের ক্ষমতাপ্রাপ্ত কমিটি সময়ে সময়ে সংশ্লিষ্ট মন্ত্রক/ বিভাগ/ বাস্তবায়নকারী সংস্থাগুলির সঙ্গে একত্রে অনুমোদিত প্রকল্পগুলির রূপায়ণের অবস্থা পর্যালোচনা করে থাকে। এমনকি সংশ্লিষ্ট মন্ত্রক/ বিভাগ/ বাস্তবায়নকারী সংস্থা তাদের নিজ নিজ প্রকল্পগুলি বাস্তবায়নের কোন পর্যায়ে রয়েছে তা পর্যালোচনা করে থাকে।
রাজ্যসভায় আজ এক লিখিত উত্তরে একথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 97
কেন্দ্রীয়মন্ত্রিসভা
কেন্দ্রীয় মন্ত্রিসভাকে ভারত ও কোরিয়া প্রজাতন্ত্রের মধ্যে যৌথভাবে ডাকটিকিট প্রকাশ সংক্রান্ত সমঝোতাপত্রের তথ্যজ্ঞাপন
নয়াদিল্লি, ১৫ এপ্রিল, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে যৌথভাবে ডাকটিকিট প্রকাশ সংক্রান্ত বিষয়ে ভারত ও কোরিয়া প্রজাতন্ত্রের মধ্যে স্বাক্ষরিত সমঝোতাপত্রের বিষয়ে আলোচনা হয়েছে। চলতি বছরের ফেব্রুয়ারি মাসে দু’দেশের মধ্যে এই সমঝোতাপত্রটি স্বাক্ষরিত হয়।
কেন্দ্রীয় সরকারের যোগাযোগ মন্ত্রকের ডাকবিভাগ এবং কোরিয়া প্রজাতন্ত্রের বিজ্ঞান এবং আইসিটি  – র মধ্যে পারস্পরিক সম্মতির মাধ্যমে ‘কোরিয়ার রানী হুর হুয়াং – ওক’-এর থিম নিয়ে একগুচ্ছ ডাকটিকিট প্রকাশিত হবে।
এই বছরের শেষে পারস্পরিক ঐকমত্যের মাধ্যমে একটি দিন ঠিক করে এই ডাকটিকিটগুলি প্রকাশিত হবে।
CG/CB/SB
(Visitor Counter : 84
তথ্যওসম্প্রচারমন্ত্রক
সরকার এবং সংবাদ মাধ্যমের মধ্যে বার্তালাপ সেতুবন্ধের কাজ করে : মহানির্দেশক, ভূপেন্দ্র কাইন্থোলা
পিআইবি, কলকাতা বহরমপুরে একদিন ব্যাপি সংবাদ মাধ্যমের কর্মশালা “বার্তালাপ”-এর আয়োজন করেছে
বহরমপুর, ২৬ আগস্ট, ২০২২
তথ্য ও সম্প্রচার মন্ত্রকের পূর্বাঞ্চলীয় মহানির্দেশক, শ্রী ভূপেন্দ্র কাইন্থোলা তৃণমূল স্তরে জনসাধারণের কাছে পৌঁছানোর জন্য প্রেস ইনফরমেশন ব্যুরো -র বার্তালাপের প্রয়োজনীয়তার কথা উল্লেখ করেন। তিনি বলেন, সরকার এবং সংবাদ মাধ্যমের মধ্যে এই কর্মসূচি সেতুবন্ধের কাজ করে। কলকাতার  আজ মুর্শিদাবাদের বহরমপুরে বার্তালাপের আয়োজন করেছে। এই অনুষ্ঠানে শ্রী কাইন্থোলা বক্তব্য রাখেন।
কেন্দ্রের বিভিন্ন কল্যাণ মূলক কর্মসূচি প্রচারের জন্য এই অনুষ্ঠানের আয়োজন করা হয়। এখানে জেলার ক্ষুদ্র ও মাঝারি সংবাদপত্রগুলির প্রতিনিধিরা উপস্থিত ছিলেন। অনুষ্ঠানে পিআইবি-র সংবাদ মাধ্যমকে সহযোগিতার জন্য বিভিন্ন উদ্যোগের বিষয়েও আলোচনা হয়েছে।
কর্মশালায় উপস্থিত সাংবাদিকদের উদ্দেশে শ্রী কাইন্থোলা বলেন, বর্তমান যুগে ভুয়ো সংবাদ অত্যন্ত চিন্তার বিষয়। ভুয়ো সংবাদকে চিহ্নিত করার ওপর গুরুত্ব দিয়ে শ্রী কাইন্থোলা পিআইবি-র ফ্যাক্ট চেক সম্পর্কে বিস্তারিত জানান। মহানির্দেশক সংবাদ মাধ্যমের প্রতিনিধিদের ভুয়ো সংবাদ চিহ্নিত করার জন্য এই ফ্যাক্ট চেক ব্যবহারে ওপর গুরুত্ব দিয়েছেন। এর মাধ্যমে বিভিন্ন প্রতারনার হাত থেকে মানুষকে রক্ষা করা সম্ভব। রেজিস্ট্রার ফর নিউজ পেপার্স ইন ইন্ডিয়া বা আরএনআই-এর মহানির্দেশক ডঃ ধীরাজ কাকাড়িয়া ভিডিও কনফারেন্সের মাধ্যমে এই অনুষ্ঠানে অংশগ্রহণ করেন। তিনি সাংবাদিকদের যেসব আইন সম্পর্কে অবহিত থাকা প্রয়োজন সেইসব বিষয়ে আলোকপাত করেন।
অনুষ্ঠানে বিশিষ্ট সাংবাদিক শ্রী পথিক গুহ এবং শ্রী পুলকেশ ঘোষ তাঁদের নানা অভিজ্ঞতা সকলের মধ্যে ভাগ করে নেন। শ্রী গুহ সংবাদ পরিবেশনের সময় নৈতিকতার দিকটি বজায় রাখার ওপর গুরুত্ব দেন। তিনি বিজ্ঞান সাংবাদিকতার নানা দিক নিয়ে আলোচনা করেন। অন্যদিকে পুলকেশ ঘোষের আলোচনা ছিল ভুয়ো খবর নিয়ে। কিভাবে ভুয়ো খবরের পরিবর্তে সত্য তথ্য উপস্থাপিত করতে হয় তা নিয়ে শ্রী ঘোষ উদাহরণ সহ উপস্থাপন করেন। কর্মশালায় পিআইবি-র প্রেস রিলিজ, ছবি, তথ্য সম্বলিত গ্রাফিক্স সহ অন্যান্য তথ্য ওয়েবসাইট, ফেসবুক এবং ট্যুইটার থেকে হিন্দি ও ইংরাজি ছাড়াও বাংলা সহ বিভিন্ন ভাষায় পাওয়া যায় সে সম্পর্কে বিস্তারিত তথ্য এই অনুষ্ঠানে জানানো হয়।
মুর্শিদাবাদের বিভিন্ন প্রান্তে ৫০ জনের বেশি সংবাদ মাধ্যমের প্রতিনিধি বার্তালাপে অংশগ্রহণ করেন। তাঁরা মতবিনিময়ের সুযোগ পাওয়ায় এই উদ্যোগের প্রশংসা করেন।
পিআইবি কলকাতার যুগ্ম অধিকর্তা শ্রী পার্থ ঘোষ অনুষ্ঠানের সঞ্চালনা করেছেন। মতবিনিময়ের এই কর্মসূচিতে সাংবাদিকরা তাঁদের দৈনন্দন নানা সমস্যার কথা তুলে ধরেন। শ্রী ঘোষ সাংবাদিকদের বিভিন্ন প্রশ্নের উত্তর দেন এবং অনুষ্ঠান শেষে ধন্যবাদ জ্ঞাপন করেন পিআইবি-র মহম্মদ সিকন্দর আনসারি। অনুষ্ঠানে পিআইবি-র বিভিন্ন সুযোগ-সুবিধা সম্বলিত একটি অডিও ভিস্যুয়াল উপস্থাপনা পরিবেশিত হয় যেখানে পিআইবি-র ওয়েবসাইট ছাড়াও সাংবাদিকদের কল্যাণে গৃহীত কেন্দ্রীয় সরকারের বিভিন্ন উদ্যোগ সংক্রান্ত তথ্য জানানো হয়।
PG/CB/NS
(Visitor Counter : 66
প্রধানমন্ত্রীরদপ্তর
পণ্ডিত জওহরলাল নেহরুর জন্মবার্ষিকীতে প্রধানমন্ত্রীর শ্রদ্ধা
নয়াদিল্লি, ১৪ নভেম্বর ২০২২
ভারতের প্রথম প্রধানমন্ত্রী পণ্ডিত জওহরলাল নেহরুর জন্মবার্ষিকীতে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন :
“জন্মবার্ষিকীতে আমাদের প্রাক্তন প্রধানমন্ত্রী জওহরলাল নেহরুজির প্রতি শ্রদ্ধা জানাই। দেশ গঠনে তাঁর অবদানকে আমরা স্মরণ করি।”
PG/AB/DM
(
বৈদ্যুতিন ও তথ্যপ্রযুক্তি মন্ত্রক
ভারতে চিপ ডিজানিং-এর ক্ষেত্রে সহজ ব্যবস্থা
নতুন দিল্লি, ৪ মে, ২০২২
দেশের যে কোন জায়গায়, যে কেউ যাতে সহজাত দক্ষতার মাধ্যমে সেমি কন্ডাক্টর চিপ ডিজাইন করতে পারে, তার জন্য উদ্যোগ নিয়েছে বৈদ্যুতিন ও তথ্য প্রযুক্তি মন্ত্রক । মন্ত্রকের ক্রমবর্ধমান ও একাধিক সক্রিয় পদক্ষেপের দরুণ সারা দেশে ১২০টি প্রধান শিক্ষা প্রতিষ্ঠানে সেমি কন্ডাক্টর ডিজাইন পদ্ধতি নিয়ে কাজ চলছে । এই প্রক্রিয়ার মাধ্যমে চিপ ডিজাইনকে আরো সহজ করা হবে । প্রধানমন্ত্রী নরেন্দ্র মোদীর স্বপ্নের সঙ্গে সামঞ্জস্য বজায় রেখে মেক ইন ইন্ডিয়ার মতো ‘ডিজাইন ইন ইন্ডিয়া’ সমান গুরুত্ব লাভ করেছে ।
চিপ ডিজাইনকে একটি কৌশলগত প্রয়োজনীয়তা হিসেবে বোঝার জন্য মন্ত্রক ২০২১ সালের শুরুতে স্পেশাল ম্যান পাওয়ার ডেভলপমেন্ট প্রোগ্রাম ফর চিপ টু সিস্টেম ডিজাইন  -এর আওতায় সফলভাবে এক পরীক্ষা চালায় ।
কেন্দ্রীয় বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণব 'চিপ টু স্টার্ট আপ' কর্মসূচি এবং সেমি কন্ডাক্টর নীতির ক্ষেত্রে ভারতকে একটি সেমি কন্ডাক্টর হাব হিসেবে গড়ে তোলার আহ্বান জানিয়েছেন । সেমিকন ইন্ডিয়া ২০২২-এর ভাষণে তিনি ভারতের গণতান্ত্রিক ব্যবস্থাপনা এবং প্রতিভার ভান্ডার সম্পর্কে বক্তব্য তুলে ধরেন । কেন্দ্রীয় মন্ত্রী বলেন, ভারতে চিপ ডিজাইনিং-কে আরও সহজ করা হয়েছে । অনুষ্ঠানে উপস্থিত কেন্দ্রীয় প্রতিমন্ত্রী শ্রী রাজীব চন্দ্রশেখর দেশের সেমি কন্ডাক্টর ইকো ব্যবস্থাপনা ক্ষেত্রে ডিজিটাল ইন্ডিয়া কর্মসূচি সহ মন্ত্রকের গৃহীত পদক্ষেপের কথা তুলে ধরেন ।
CG/SS/RAB
(Visitor Counter : 67
প্ৰধানমন্ত্ৰীৰ কাৰ্যালয়
জন্ম বাৰ্ষিকীত বাবু জগজীৱন ৰামক স্মৰণ প্ৰধানমন্ত্ৰীৰ
প্ৰধানমন্ত্ৰী শ্ৰী নৰেন্দ্ৰ মোদীয়ে বাবু জগজীৱন ৰামৰ জন্ম বাৰ্ষিকীত তেওঁলৈ প্ৰণাম জনাইছে৷
প্ৰধানমন্ত্ৰীয়ে কয়—"দেশৰ প্ৰতি বাবু জগজীৱন ৰামৰ বৰঙণিক কেতিয়াও পাহৰিব নোৱাৰি৷ স্বাধীনতা সংগ্ৰামী আৰু প্ৰবীণ প্ৰশাসক হিচাপে দেশলৈ তেওঁৰ সেৱা অতুলনীয় আছিল৷ বাবুজী এগৰাকী প্ৰকৃত গণতন্ত্ৰবাদী আছিল, স্বৈৰতন্ত্ৰক তেওঁ সম্পূৰ্ণৰূপে অস্বীকাৰ কৰিছিল৷ জন্ম জয়ন্তীত ভাৰতবৰ্ষই তেওঁক শ্ৰদ্ধাৰে স্মৰণ কৰিছে৷"
অর্থমন্ত্রক
২০১৯-২০ অর্থবর্ষে ১ লক্ষ ৫ হাজার কোটি টাকা বিলগ্নিকরণের বর্ধিত লক্ষ্যমাত্রা রাখল কেন্দ্রীয় সরকার
নয়াদিল্লি, ৫ জুলাই, ২০১৯
সংসদে আজ ২০১৯-২০-র কেন্দ্রীয় বাজেট পেশ করে অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বলেন, সরকার ২০১৯-২০ অর্থবর্ষে ১ লক্ষ ৫ হাজার কোটি টাকা বিলগ্নিকরণের বর্ধিত লক্ষ্যমাত্রা রেখেছে। তিনি এছাড়াও জানান, সরকার কিছু কিছু রাষ্ট্রায়ত্ত সংস্থা কৌশলগতভাবে বিক্রি করার চিন্তাভাবনা করছে এবং অর্থ-বহির্ভূত ক্ষেত্রের রাষ্ট্রায়ত্ত সংস্থাগুলির সমন্বয়সাধনের প্রচেষ্টা চালিয়ে যাবে।
অর্থমন্ত্রী বলেন, সরকার অর্থ-বহির্ভূত ক্ষেত্রের রাষ্ট্রায়ত্ত ক্ষেত্রের সংস্থাগুলিতে বিলগ্নিকরণের নীতি গ্রহণ করেছে এবং সরকারি অংশীদারিত্ব যাতে ৫১ শতাংশের কম না হয় তার ওপর ক্রমাগত নজর রাখবে। প্রসঙ্গত, সরকার ৫১ শতাংশ সরকারি অংশীদারিত্ব বজায় রাখার ব্যাপারে যে নীতিটি রয়েছে সেটি পরিবর্তনেরও সিদ্ধান্ত নিয়েছে বলে সীতারমন জানান। তিনি আরও বলেন, সরকার নির্বাচিত কেন্দ্রীয় রাষ্ট্রায়ত্ত উদ্যোগগুলির কৌশলগত বিলগ্নিকরণ অবশ্যই চালিয়ে যাবে। বর্তমান অর্থনৈতিক পরিস্থিতিতে সরকার এয়ার ইন্ডিয়ার কৌশলগত বিলগ্নিকরণের প্রচেষ্টাও চালাবে বলে মন্ত্রী জানান।
CG/SSS/DM
(Visitor Counter : 129
কেন্দ্রীয়মন্ত্রিসভা
কেন্দ্রীয় মন্ত্রিসভা ডিজিটাল রূপান্তরের জন্য জনসংখ্যা স্তরে বাস্তবায়িত সফল ডিজিটাল সমাধানগুলি সকলের সঙ্গে ভাগ করে নেওয়ার ক্ষেত্রে সহযোগিতার বিষয়ে ভারত এবং আরমেনিয়ার মধ্যে স্বাক্ষরিত সমঝোতাপত্রে অনুমোদন দিয়েছে
নয়াদিল্লি, ১৩ সেপ্টেম্বর ২০২৩
ডিজিটাল রূপান্তরের জন্য জনসংখ্যা স্তরে বাস্তবায়িত সফল ডিজিটাল সমাধানগুলি সকলের সঙ্গে ভাগ করে নেওয়ার ক্ষেত্রে সহযোগিতার বিষয়ে ভারতের বৈদ্যুতিন ও তথ্যপ্রযুক্তি মন্ত্রক এবং আরমেনিয়ার উচ্চপ্রযুক্তি শিল্প মন্ত্রকের মধ্যে ১২ জুন, ২০২৩-এ একটি সমঝোতাপত্র স্বাক্ষরিত হয়। আজ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে স্বাক্ষরিত সমঝোতাপত্রটিকে অনুমোদন দেওয়া হয়েছে।
এই সমঝোতাপত্রের উদ্দেশ্য হল, উভয় দেশের ডিজিটাল রূপান্তরমূলক উদ্যোগের বাস্তবায়নে ঘনিষ্ঠ সহযোগিতা এবং অভিজ্ঞতা বিনিময় ও ডিজিটাল প্রযুক্তি-ভিত্তিক সমাধানের  উন্নতিসাধন। তথ্যপ্রযুক্তি ক্ষেত্রে কর্মসংস্থানের সুযোগ বৃদ্ধি করতে এই সমঝোতাপত্রের পরিকল্পনা করা হয়েছে।
এই সমঝোতাপত্রটি উভয় পক্ষের স্বাক্ষরিত তারিখ থেকে কার্যকর হবে এবং তিন বছরের জন্য বলবৎ থাকবে।
ডিজিটাল গণ-পরিকাঠামো ক্ষেত্রে গভর্নমেন্ট-টু-গভর্নমেন্ট , বিজনেস-টু-বিজনেস  দ্বিপাক্ষিক সহযোগিতা বৃদ্ধি পাবে। দুই দেশের প্রশাসন এই উদ্যোগের জন্য নিয়মিত অর্থের যোগান দেবে। তথ্য ও যোগাযোগ প্রযুক্তি  ক্ষেত্রে MeitY, দ্বিপাক্ষিক এবং বহুপাক্ষিক সম্পর্কের উন্নতি, তথ্য বিনিময় এবং সহযোগিতা বৃদ্ধিতে একাধিক দেশ এবং বহুপাক্ষিক সংস্থার সঙ্গে চুক্তি করেছে। ভারত সরকার ডিজিটাল ক্ষমতাসম্পন্ন সমাজ ও জ্ঞান-নির্ভর অর্থনীতি গড়ে তোলার লক্ষ্যে ডিজিটাল ইন্ডিয়া, আত্মনির্ভর ভারত, মেক ইন ইন্ডিয়ার মতো যেসব কর্মসূচি নিয়েছে, এই উদ্যোগ তার সঙ্গে সামঞ্জস্যপূর্ণ। দ্রুত পরিবর্তনশীল এই সময়ে পারস্পরিক সহযোগিতা বাড়ানোর লক্ষ্যে বাণিজ্যের সুযোগ অন্বেষণ, মতবিনিময় ও ডিজিটাল ক্ষেত্রে বিনিয়োগ আকর্ষণের প্রয়োজন রয়েছে।
গত কয়েক বছর ধরে ভারত ডিজিটাল গণ-পরিকাঠামো রূপায়ণের ক্ষেত্রে নেতৃত্বের স্থান দখল করে রয়েছে। কোভিড অতিমারীর সময়েও মানুষের কাছে বিভিন্ন পরিষেবা পৌঁছে দেওয়া সম্ভব হয়েছে। এর ফলস্বরূপ, অনেক দেশ ভারতের অভিজ্ঞতা থেকে শিক্ষা নিতে চাইছে এবং ভারতের সঙ্গে সমঝোতাপত্র স্বাক্ষরে আগ্রহী হচ্ছে।
ইন্ডিয়া স্ট্যাক সলিউশন হল ভারতের তৈরি ও বাস্তবায়িত ডিজিটাল গণ-পরিকাঠামো যার মাধ্যমে সাধারণ মানুষের কাছে সরকারি পরিষেবা পৌঁছে দেওয়া সম্ভব হয়। এর লক্ষ্য হল অর্থপূর্ণ যোগাযোগ গড়ে তোলা, ডিজিটাল অন্তর্ভুক্তিকরণের প্রচার এবং সাধারণ মানুষ যাতে সরকারি পরিষেবা পান তার ব্যবস্থা করা। এগুলি উন্মুক্ত প্রযুক্তির ভিত্তিতে তৈরি এবং সহজে পরিচালনযোগ্য। শিল্প মহল ও সাধারণ মানুষ যাতে এতে অংশগ্রহণ করতে পারেন তা বিবেচনা করে এটি গড়ে তোলা হয়েছে। এর অন্যতম লক্ষ্য হল, উদ্ভাবন ক্ষেত্রে উৎসাহদান। ডিজিটাল গণ-পরিকাঠামো তৈরির ক্ষেত্রে প্রতিটি দেশের নিজস্ব কিছু চাহিদা ও সমস্যা থাকে। তবে, এর মূল কার্যধারা একই ধরনের, সেখানে বিশ্বজনীন সহযোগিতা প্রয়োজন।
AC/SS/DM/
(
প্রধানমন্ত্রীরদপ্তর
এক পদ এক পেনশন ব্যবস্থার পঞ্চম বার্ষিকীতে প্রধানমন্ত্রীর অবসরপ্রাপ্ত সেনানীদের অনবদ্য সেবার জন্য শ্রদ্ধা নিবেদন
নতুন দিল্লি, ৭ই নভেম্বর, ২০২০
প্রধানমন্ত্রী শ্রী নরেন্দ্র মোদী আজ এক পদ এক পেনশন ব্যবস্থা -র পঞ্চম বর্ষপূর্তিতে সেনানীদের অনবদ্য সেবার জন্য শ্রদ্ধা জানিয়েছেন।
প্রধানমন্ত্রী বলেছেন, “পাঁচ বছর আগে, আজকের দিনে আমাদের মহান সেনানীদের – যাঁরা সাহসের সঙ্গে দেশকে রক্ষা করেছেন, তাঁদের কল্যাণে ভারত এক ঐতিহাসিক পদক্ষেপ গ্রহণ করেছিল। ওআরওপি-র পাঁচ বছর পূর্তি একটি গুরুত্বপূর্ণ বিষয়। ভারত ওআরওপি-র জন্য দশের পর দশক অপেক্ষা করেছিল।
আমি আমাদের প্রাক্তন সেনানীদের তাঁদের অনবদ্য সেবার জন্য শ্রদ্ধা জানাই!”
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৩ কোটি ২৪ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৩২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৭ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৩ কোটি ২৪ লক্ষ ১২ হাজার ৫৯০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৩২ লক্ষ ৫৬ হাজার ৬৩২টি টিকার ডোজ হাতে রয়েছে।
CG/SS/SB
(